Aarne Mälkiä

Aarne Anton Mälkiä (11. helmikuuta 1900 Helsinki – 4. kesäkuuta 1986 Lohja) oli suomalainen autoalan kauppias, yrittäjä, yritysjohtaja, joka sai kauppaneuvoksen arvonimen.
Autokauppa-alalle Mälkiä ryhtyi jo nuorena. Työskenneltyään muun muassa Auto Oy:n ja Turun Voimavaunu Oy:n toimitusjohtajana hän perusti perusti 1931 Karjaan Auto Oy:n. Lohjalle yritys siirtyi 1935 Uudenmaan Auto Oy -nimisenä. Mälkiällä oli myös useita oman alansa ja muita luottamustehtäviä, muun muassa autoalan ammatillisen kehittämisen piirissä ja kansainvälisessä yhteistyössä. Autoalan Keskusliiton puheenjohtajana hän toimi 1956–1969 ja hänet kutsuttiin sittemmin liiton kunniapuheenjohtajaksi. Molempiin sotiin osallistunut Mälkiä oli sotilasarvoltaan reservin vänrikki. Kauppaneuvoksen arvonimen hän sai 1970.

Lähteet

Aiheesta muualla 
 Aarne Mälkiä Kansallisbiografiassa (artikkelin lukeminen vaatii kirjautumisen)

Suomalaiset kauppiaat
Suomalaiset liikemiehet
Suomalaiset yrittäjät
Suomalaiset yritysjohtajat
Kauppaneuvokset
Vuonna 1900 syntyneet
Vuonna 1986 kuolleet